Proizvodno područje grožđa za proizvodnju vinâ „Conegliano Valdobbiadene – Prosecco” iz članka 1. stavka 1. obuhvaća brdsko područje sljedećih općina: Conegliano – San Vendemiano – Colle Umberto – Vittorio Veneto – Tarzo – Cison di Valmarino – San Pietro di Feletto – Refrontolo – Susegana – Pieve di Soligo – Farra di Soligo – Follina – Miane – Vidor – Valdobbiadene.

Točnije, područje je razgraničeno kako slijedi. Polazišna je točka za određivanje granica lokacija Fornace (nadmorska visina 175 m), približno tri kilometra zapadno od općine Valdobbiadene, gdje se upravna granica između općina Valdobbiadene i Segusino spaja s cestom u pravcu Valdobbiadene – Segusino.

Razgraničenje zatim prati upravnu granicu između tih općina sve do prijevoja Col Antich, gdje na nadmorskoj visini od 500 m skreće do Ca’Pardolin, u blizini naselja Combai, gdje se s nadmorske visine od 500 m spušta do glavnog gradskog trga, najprije ulicom Via Cimavilla, a zatim ulicom Via Trieste. Otamo se, prateći ulicu koja vodi do crkve, proteže do seoske kuće Duel i potom prolazi duž vršnog grebena brda i preko ceste u pravcu Miane – Campea te se penje po brdu Tenade i prati njegov vršni greben do lokacije Tre Ponti na cesti u pravcu Follina – Pieve di Soligo.

Po prelasku ceste granica se penje na brdo Croda di Zuel i prati ga duž vršnog grebena, pritom prolazeći iznad kapelice Santa Lucia na nadmorskoj visini od 356 m, iznad sela Zuel di Là i iznad naselja Resera. Granica nakon toga prati cestu u pravcu Resera – Tarzo do njezina spajanja s cestom u pravcu Revine – Tarzo. Od tog raskrižja granica prati istu cestu do naselja Tarzo i potom do raskrižja s cestom u pravcu Refrontolo – Cozzuolo na lokaciji Ponte Maset u naselju Corbanese. Zatim se nastavlja kroz općine Tarzo i Vittorio Veneto sve do lokalne ceste poznate pod nazivom „dei Piai” i „delle Perdonanze”. Prati tu cestu do potoka Cervada, a potom se spušta niz potok do ceste u pravcu Cozzuolo – Vittorio Veneto te nastavlja u smjeru općine Vittorio Veneto sve do raskrižja s cestom koja vodi od općine Conegliano do središta općine Vittorio Veneto. Zatim se spušta prema općini Conegliano sve do naselja San Giacomo di Veglia i otamo se usmjerava prema naselju San Martino u općini Colle Umberto. Nakon sela Campion skreće desno po općinskoj cesti u naselju San Martino kako bi došla do Colle Umberto, gdje se spaja s državnom cestom br. 51 (poznate pod nazivom Alemagna) sve do izlaza br. 5 i otamo nastavlja prema gradu Conegliano.

Nakon što prođe kraj izlaza prema naselju Gai s državne ceste br. 13, poznate pod nazivom Pontebbana, prati novu obilaznicu oko grada Conegliano i zatim se opet spaja s državnom cestom br. 13 iz lokacije Ferrera.

Nakon tog spajanja granica se proteže do naselja Susegana i odmah nakon njega skreće prema zapadu na cestu koja vodi do naselja Colfosco, a poznata je pod nazivom „strada della Barca”.

Iz naselja Colfosco, prateći cestu „Mercatelli”, granica se nastavlja do izlaza za Falzè, gdje skreće i nastavlja starom cestom prema naselju Pieve di Soligo (cesta u pravcu Ponte Priula – Pieve di Soligo koja vodi do ulice Via Chisini).

Granica prolazi kroz središte grada i nastavlja se duž ulice Via Schiratti do naselja Soligo, gdje skreće lijevo i nastavlja se duž autoceste u pravcu Soligo – Ponte di Vidor, prolazeći kroz naselja Farra di Soligo, Col San Martino, Colbertaldo i Vidor, do naselja Ponte di Vidor gdje skreće ulijevo kako bi došla do naselja Bigolino. Nakon naselja Bigolino granica silazi s ceste koja vodi do naselja Valdobbiadene te skreće lijevo i nastavlja općinskom cestom prema elektrani ENEL i selu Villanova sve do prelaska potoka La Roggia. Prati tok potoka do riječne terase neposredno iznad rijeke Piave. Nastavlja se duž terase (vidjeti priloženu regionalnu kartu „Pregled granica riječne terase”) i potom se penje na cestu u pravcu Valdobbiadene – Segusino kod kapelice San Giovanni nakon crkve San Vito. Otamo prati autocestu u pravcu Valdobbiadene – Segusino i vraća se do lokacije Fornace i time zatvara perimetar razgraničenog područja.